cyanic-selkie/wikianc huggingface dataset:
Lerm-et-Musset
Ekonomia jarduerak
2009an zegoen establezimendu komertzial bakarra 120 m2 baino gutxiagoko denda bat zen.
2000. urtean Lerm-et-Musset udalerrian 15 nekazaritza-ustiategi zeuden.
Hezkuntza eta osasun ekipamenduak
2009an inguruko herriekin osatutako barreiatutako lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Kutsatzaile
Stock kutsatzaileak
Inguruneak xurgatzeko ahalmen txikia duen kutsatzaileei stock-kutsatzaile deitzen zaie (adibidez, kutsatzaile organiko iraunkorrak, hala nola PCBak, biodegradagarriak ez diren plastikoak eta metal astunak). Stock kutsatzaileak ingurunean pilatzen dira denborarekin. Sortzen dituzten kalteak kutsatzaile gehiago isurtzen diren heinean handitzen dira eta kutsatzailea pilatu ahala gehiago irauten dute. Kutsatzaile horiek zama handia sor dezakete etorkizuneko belaunaldientzat, sortzearen ondorioz jasotako "sasi onurak" pasa ondoren, kalte horiek indarrez mantentzen baitira.
Kutsatzaile garrantzitsu batzuk
Kutsatzaile garrantzitsuen taldeak hauek dira:
Funtsaren kutsatzaileak
Funtsaren kutsatzaileak ingurumenak xurgatzeko ahalmen ertaina dutenak dira. Funtsaren kutsatzaileek ez dute ingurumenean kalterik eragiten emisio-tasak ingurune hartzailearen xurgapen-ahalmena gainditzen ez badu (adibidez, landareek eta ozeanoek xurgatzen duten karbono dioxidoa). Funtsaren kutsatzaileak ez dira suntsitzen, baizik eta substantzia ez hain kaltegarri bihurtzen dira, edo diluitu eta barreiatu egiten dira, kaltegarriak ez diren kontzentrazioetan.
Argi kutsadura
Argi kutsadura argi antropogenoak gaueko zeruaren ikusgarritasunean duen eragina da. Argiaren kutsadura ekologikoa ere barne hartzen du, hau da, argi artifizialak organismo indibidualetan eta ekosistemen egituran duen eragina deskribatzen duena.
Dislalia
Dislalia hitzez adierazteko gaitasunaren trastornoa da, fonazioko organoen anomalia edo lesio batengatik. Lesioa leku ezberdinetan koka daiteke: mihian, hortzetan, ezpainetan, ahosabaian edo faringean. Haurren dislalia, haurren ahoskera txarra, fonemen ahoskuntzan nahasmendua da. Haurrengan ohikoena den hizkuntzaren nahasmendua da, ezagunena eta identifikatzeko errazena. Hiru eta bost urte bitartean agertzen da, fonemen artikulazioan alterazioak dituelarik.
Joan Maiorga
Joan Maiorga (Donibane Garazi, Nafarroako Erresuma, 1533 - Tazacorte, Ozeano Atlantikoa, 1570eko uztailaren 15a), Iparraldeko nafar jesuita eta margolaria izan zen.
Gaztea zela, Zaragozara joan zen, non senideak zituen. Bertan margotzeari ekin eta nahiko ezagun bilakatu zen. 1568an Jesusen Lagundian sartu eta, oraindik ikaslea zela, Valentzian Inácio de Azevedok antolaturiko Brasilerako espedizioarekin bat egin zuen.
1570eko uztailaren 15ean, Santiago itsasontzia Tazacorte parean zegoela, Jacques de Sores normandiar kortsarioak abordatu zuen; bertan zeuden 40 misiolari jesuitak harrapatu, lepoa moztu eta itsasora bota zituzten denak. Tartean Eztebe Zudairikoa zegoen. Kortsarioek Maiorga zauritu eta kareletik bota zuten. Itota hil omen zen. 1854an Eliza Katoliko Erromatarrak 40 jesuitak dohatsu aitortu zituen.
Berria jakin zenean, Zaragozan eta Madeiran zituen margolanak erlikiatzat jo zituzten. Omen handiko santua da Donibane Garazin. Haren eguna uztailaren 15ean ospatzen da.
Indiaporã
Indiaporã Brasilgo udalerri bat da, São Pauloko estatuan kokatua. biztanle ditu 0 km²ko eremuan.
The Accountant (2016ko filma)
The Accountant (euskaraz Kontularia), 2016ko Gavin O'Connor estatubatuarrak zuzendutako ekintza thriller film bat da. Ben Affleck, Anna Kendrick, J. K. Simmons, Jon Bernthal, Cynthia Addai-Robinson, Jeffrey Tambor eta John Lithgow aktoreek antzeztu zuten.
Argumentua
Christian Wolff (Ben Affleck) haurra zenetik autismo arina duen eta ordenarekin oso zorrotza eta gainontzeko jendearekin komunikatzeko arazoak ditu. Izaera oso lasaia, obsesionatua eta pertsonekin baino zenbakiekin hobe eramaten den gizasemea izan arren, bizimodu bikoitza darama: bulego txiki bateko kontulari bezala, eta munduko erakunde kriminal arriskutsuenentzat lan egiten duen 'freelance' kontalaria ere bai.
Dasyatis hypostigma
Dasyatis hypostigma Dasyatis generoko animalia da. Arrainen barruko Dasyatidae familian sailkatzen da.
Silurus lithophilus
Silurus lithophilus Silurus generoko animalia da. Arrainen barruko Siluridae familian sailkatzen da.
Sotero Lizarazu
Sotero Lizarazu Sarriegi (Beasain, Gipuzkoa, 1919 - Donostia, Gipuzkoa, 2016ko urtarrilaren 16a), txirrindulari profesionala izan zen 1943tik 1948 arte. Errepidean ere aritu zen arren, ziklo-krosean lortu zituen emaitzarik onenak, Espainiako Ziklo-kros Txapelketa irabazi baitzuen behin. Hura izan zen Lizarazuren garaipen bakarra, profesionaletan.
Haren anaia Miguel ere txirrindulari profesionala izan zen.
Kirol lorpenak
1943
1945
1946
1947
Murilo de Almeida
Murilo Ribeiro de Almeida (1989ko urtarrilaren 21a - ) Brasilen jaiotako Ekialdeko Timorko futbolaria da.
Slovenská Volová
Slovenská Volová Eslovakiako udalerri bat da, Humennéko barrutian kokatuta. 8,66 km²ko azalera du eta 557 biztanle 2017ko datuen arabera.
Historia
Idatzizko lehen aipamena 1451. urtekoa da.
Fauno
Fauno (latinezko faunus hitzetik, bere aldetik antzinako grezieran φαῦνος, phaunos zen) erromatar Faunus jainkoa oinarri duen ireilu mitologikoa da. Baso eta oihanetako izpirituen pertsonifikazioa zen, artalde eta artzainen zaindaria, erdi gizon erdi ahuntz. Greziar mitologiako satiroaren antzekoa. Fauno izena, Faunus, antzinako italiar jainkoaren izenetik dator. Faunus basoen, larreen, abere saldoen jainkoa zen, eta K.a. II. mendetik aurrera, greziarren Pan jainkoarekin parekatu zen.
Faunoak Europako kulturan luzaroan irudikatu den pertsonaia da, eta erromatar jainkoaren izena hartu bazuten ere, ez dira zehazki izaki berdina. Gaur egun gorde dugun faunoen irudia, greziar satiroen irudikapenena du oinarri. Horregatik, faunoei, Pan eta Satiroen ezaugarriak atxiki zitzaizkielako hain zuzen, ahuntzaren adarrak eta apatxak dituzten basoetako izaki gisa irudikatu izan dira.
Lupercus (“otso”) deitura gaineratzen zaio maiz, Faunus jainkoak animali horrekin zuen erlazioagatik.
Faunus jainkoa zelai eta basoetako jainkoa zen, sailak babesten zituena, ugalkortasuna handitzen zuena eta piztiengandik babesten zituena. Jainko profetikotzat hartzen zen, basoetan entzuten ziren ahotsen bitartez edota ametsen bitartez komunikatzen zena; batzuetan amesgaiztoen errudun gisa ere hartzen zen.
War of the Buttons (1994ko filma)
War of the Buttons (euskaraz Botoien Gerra), 1994ko John Roberts zinema zuzendariaren drama eta abenturazko film bat da. La Guerre des boutons (1962) filmaren berregokitzapena da, biak ere Louis Pergaud frantziar idazleraren 1912ko izenburu berdineko eleberrian oinarritua dago. Liam Cunningham, Gregg Fitzgerald eta Colm Meaney aktoreek antzeztu zuten.
Fauno
Faunoak izaera lizunarekin irudikatzen zen, etengabe basoko ninfei jarraika. Batzuetan baserritarren aurkako sorginkeriak bidali zitzakeela ere sinesten zen; haiek orduan, gorputza sendabelarrekin igurzten zuten.
Aerodino
Aerodinoa airea baino astunagoa den aireontzia da, berezko eustea sortzeko gauza dena, aerostatoak ez bezala. Aerodinoak bi talde nagusitan banatzen dira: hego finkoko aireontziak eta hego birakariko aireontziak.
Errotazismo
Errotazismo izan daiteke:
Blauen
Blauen Suitzako udalerria da. Basilea Herrialdea kantonamenduan dago, barrutian. 2014an 0 biztanle zituen 0 kilometro koadrotan banatuta.
Mugakideak
Honako udalerri hauekin egiten du muga:
Scarlet Witch
Scarlet Witch, euskaraz Sorgin Eskarlata, jaiotze izenez Wanda Maximoff, Marvel Comics argitaletxeko superheroi bat da. Stan Lee eta Jack Kirbyk sortu zuten eta lehenbiziko aldiz ''The X-Men 1. Bilbumaren'' 4. zenbakian agertu zen (1964ko martxoa).
Erromani gurasoen alaba, Ekialdeko Europako fikziozko Transia herrialdean jaio eta hezi zen, bere anai bikia den Quicksilver superheroiarekin batera. Bere ahalmenen artean honakoak daude: probabilitateen manipulazioa, errealitatearen distortsioa, kaosaren magia, telekinesia, hegan egitea eta fragokinesia. Hasieran batean superetsai gisa agertu arren, ondoren The Avengers superheroi taldera elkartuko da.
Zinema
Zineman Elizabeth Olsen aktoreak antzeztu du.
Eztebe Zudairikoa
Eztebe Zudairikoa (Zegama etxea, Zudairi, 1548 - Tazacorte, 1570eko uztailaren 15a) euskal jesuita izan zen.
Lanbidez jostun izandakoa, 1567an Jesusen Lagundian sartu eta oraindik ikaslea zela, Valentzian Inácio de Azevedok antolaturiko Brasilerako espedizioarekin bat egin zuen.
Hala ere, 1570eko uztailaren 15ean Santiago bere itsasontzia Tazacorte parean zegoela Jacques de Sores normandiar kortsarioak abordatua izan zen eta bertan zeuden 40 misiolari jesuita erail zituzten. Tartean Joan Maiorga baxenafarra zegoen. Kortsarioek Eztebe bularrean zauritu eta kareletik bota zuten. Itota hil omen zen. 1854an Eliza Katoliko Erromatarrak 40 jesuita dohatsu aitortu zituen.
Nobumitsu Yamane
Hainbat futbol taldetan jokatu du, esaterako Urawa Reds.
Trikornio
Trikornio hiru adarreko kapela da, XVIII. mendean boladan zegoena. Izena frantsesezko tricorne - trois cornes hitzetik dator, nahiz eta lehenengo erabiltzaileak Flandrian XVII. mendean zeuden espainiar soldaduak izan.
Egun militar batzuek baino ez dute erabiltzen. Euskal Herrian Guardia Zibilaren kapela izateagatik ezaguna da; hori dela-eta, lagun arteko hizkeran batzutan hauek txapeloker izena dute.
Patrice Dumora
Patrice Dumora Watson (Akize, Landak, 1956ko urtarrilaren 8a) euskal abeslaria da. Pierre, Pierrot eta Watson taldearekin parte hartu zuen kantaldi handi batean lehen aldiz (1975ean Tarben), Paco Ibañez, Isabel Parra edo Patricio Castillo bezalako kantarien ondoan. Euskal kantuaren oihartzuna Watsonen belarrietara heldu zen.
Euskaraz kantatzen hasi zen, Juan Paquito taldearekin. 1980. urtea zen eta lau urtez aritu zen. Gero, zortzi urtez Gazteok taldearekin jo zuen, nagusiki Ipar Euskal Herrian. 1992an utzi zuen taldea. Hurrengo urtean talde mitiko batean sartu zen Watson, Akelarre Taldean. Zortzi urtez ahotsa eta akordeak eskaini zizkion taldeari eta bost CDtan parte hartu zuen. Akelarre taldean jotzen hasi zelarik, AEKn ziharduen euskara ikasten. Gaur egun euskarazko kantuak egiteaz gain, kantuen hitzak ere euskaraz sortzen ditu. Pop-rock akustikoa egiten du batez ere.
Honoré Daumier
Honoré Daumier (Marseilla, Frantzia, 1808ko otsailaren 26a - Valmondois, Frantzia, 1879ko otsailaren 10a) marrazkigile, litografo eta margolari frantsesa izan zen. Gizadiaren ikertzaile bikaina izan zen. XIX. mendeko frantses politikariak eta gizartea kritikatu zuten irudi satiriko eta kartoiengatik da batez ere ezaguna. Haren margolanak, azkenaldikoak, inpresionismoaren teknikak arte modernoan txertatzeko lagungarri izan ziren.
Biografia
1816an Parisa aldatu zen bere familiarekin, eta zuzenbidearen alorrean aritu zen hasieran lanean. Ondoren margolaritza ikasi zuen Alexandre Lenoirrekin, eta haren eraginez ezagutu eta miretsi zituen Rubens eta Tiziano ("Ninfak satiroengandik ihesi"; 1849-1850, Montrealgo Arte Ederretako Museoa). Hasieran litografiako lanak egin zituen batez ere, eta oso margolari oparoa izan zen alor honetan (3.000 litografiatik gora eta 1.000 grabatu, 1872 bitartean). Monarkiaren kontrako karikaturak egin zituen La Caricature aldizkarian, eta horren ondorioz kritika gogorrak eta are zigorrak jaso zituen 1831tik aurrera. 1832an, besteak beste, Luis Filiperi eginiko Gargantua (1832) irrimarraren ondorioz sei hilabete eman behar izan zituen espetxean, eta 1834an, Daumierrek bere salaketa garratzenak argitara eraman zituen urtean alegia (Rue Transnonain, "Inprimatzeko askatasuna", etab.), La Caricature aldizkaria itxi zuten (Le Charivari aldizkaria osatu zuten geroago). 1836-1838 bitartean ohituren satira adierazten zuen litografia-sail bat egin zuen, bere Robert Macaire iruzurgilea zutela protagonista. Ondoren satira politikoak egiten hasi zen berriro, errepublika ezarri zenean. Errepublikaren akatsen irudi gisa sortu zuen, hain zuzen ere, bere pertsonaia nagusietako bat, Ratapoil eskulturakoa (1850). Eskultura haren aurretik, 1832an, igeltsuzko busto sail garrantzitsu bat egin zuen, eta giza fisionomiaren ikertzaile bikaina zela erakusteaz gainera, medio desberdinetan, eskulturan eta litografian kasu honetan, oreka estetikoa mantentzeko gai zela utzi zuen agerian. Litografia aipagarrienak, lehen aipatutakoez gainera, "Abokatua irakurtzera" (1845- 1846), Le Wagon de troisième classe (1864, "Hirugarren mailako bagoia") dira.
Aurretik ere zenbait koadro egin zituen arren, 1860 inguruan aritu zen batez ere margolaritzan. Litografietan eta eskulturan ez bezala, ez zuen hainbeste landu karikatura eta satira, eta garai modernoetako irudiak eta pertsonaiak irudikatu zituen, kutsu barnekoiagoz halere. Koadro aipagarriak ditu batez ere, La Blanchisseuse (1863, "Garbitzailea", Louvre, Paris). Inpresionismoaren aitzindari izan zela esan daiteke, bere koadroetan hasi baitziren irudiak agertzen argiak janda bezala, eguratsarekin bat eginda marrazkiak. Bere estiloan oinarritu ziren, neurri handi batean, ondorengo Camille Corot, Théodore Rousseau, Jules Dupré, Édouard Manet eta hainbat inpresionista.
Schizocypris ladigesi
Schizocypris ladigesi Schizocypris generoko animalia da. Arrainen barruko Actinopterygii klasean sailkatzen da, Cyprinidae familian.
Art Brut
Art Brut 1945an Jean Dubuffet margolariak asmatutako arte kontzeptua da, artearen mundutik at zeuden pertsona batzuk sortzen zituzten artelanak deskribatzeko. Artelanak sormen independente eta kutsatu gabekoaren emaitza ziren bere ustez, ez zuten ezarritako ereduen jarraipenik egiten. Arte honi beraz Art Brut (euskaraz Arte Zakarra edo Gordina) deitzea pentsatu zuen.
Dubuffet-en ustez denok dugu sormenerako potentziala barnean, baina gizarte-arauek gehienetan ezabatu egiten dute. Gizartetik kanpo dauden pertsonek ordea (ospitale psikiatrikoetako gaixoek, autodidaktek, pertsona bakartiek, moldakaitzek) sormen gordinerako ahalmena dute. Horregatik, pertsona hauen artelanak aztertu eta ikasi zituen, batez ere eskizofrenia zuten gaixoen artelanak bilduz eta erakusketak antolatuz. 1948an André Breton, Michel Tapié eta beste batzuekin batera "Compagnie d'Art Brut" taldea sortu zuen.
Art Brut mugimenduak XX. mendearen bukaerako Primitibismoaren iturri izan zen, modernitatea arbuiatuz gizakiaren sormenerako grina naturala bultzatzen zuen mugimendua.
Progress
Progress
Hasierako bertsioa Soiuz 7K-Ten oinarrituta. 42 Progress espazio-ontzia bidali ziren 1978 eta 1990 urte bitartetan Saliut 6, Saliut 7 eta Mir estazioetara.
Ezaugarri Teknikoak:
Progress M
Soiuz T eta Soiuz TM bertsiotan oinarrituta. Eguzki panelak eta akoplamendu automatikorako mekanismo berri bat erantsita dauka. 48 Progress M bidali ziren 1989 eta 2003 urte bitartean Mir eta Nazioarteko Egoitza Espazialaera. Soiuz bezala estazio espazial batera akoplatuta egon daiteke gehienez 6 hilabete. Muga hidrogeno peroxidoa erabiltzen duten posizio kohete txikien ondorioa da.
Ezaugarru Teknikoak:
Progress M1
Progress M-ren modifikazio txikia Nazioarteko Egoitza Espazialerako 2000. urtean sortua. Erregai gehiago garraiatzeko edukiera dauka, 1950kg. Baita ere 1800kg janari eta tresneria eraman dezake. Progress M1 sortu harren Errusia Progress M bidaltzen jarraitu du.
Anda
Anda Arabako herria da, Kuartango udalerrian kokatuta dagoena. Ohiko abiapuntua da Mendizabal tontorrera igotzeko.
Jose Aranburu Aramendi
Jose Aranburu Aramendi, ezizenez Keixeta, (Azpeitia, Gipuzkoa, 1881 - Azpeitia, Gipuzkoa, 1962ko urriaren 11) historiako aizkolari handienetako bat izan zen.
Osagaiz (aldizkaria)
Zuzendaria Jose Ramon Furundarena mediku usurbildarra da. Hematologia eta hemoterapian espezializatuta dago Donostia Unibertsitate Ospitalea n, eta EHUko irakaslea ere bada.
Jose Aranburu Aramendi
Biografia
Jose Aranburu Aramendi Aratz-Errekako Olaberri baserrian sortu eta Urrestillako Keixetan bizi izan zen. 13 urterekin egurgintzan hasi zen lanean. Lehenbiziko apustua 1912an jokatu eta irabazi zuen, aizkoran eta lasterka, José María Irizar, Hiyoya-ren aurka. 1912 eta 1924 artean zenbait erakustaldi baino ez zuen egin.
Aleksandr Krasnykh
Aleksandr Vladimirovitx Krasnykh errusieraz Александр Владимирович Красных, (Bugulma, Tatarstan (Errusia) 1995eko ekainaren 19a) igeriketan aritzen den kirolari errusiarra da.
Jose Aranburu Aramendi
Biografia
Lehenbiziko desafio handia Aiako Txikitoren aurka jokatu zuen, Zarautzen, 1925eko otsailaren 22an. Bete beharreko lana 60 ontzako hamabina enbor ebakitzea izan zen. Keixeta nagusitu zen, erixko zegoen arren. Handik aurreka 31 apustu jokatu zituen, tartean Oñatiko aizkolari txapelketa, eta denetan garaile atera zen. 1927an lan istripu larria izan zuen zerra motordunarekin eta ezker eskuko hiru hatzamar galdu zituen. Urte hartan berean plazetara itzuli zen eta 1931 arte jarraitu zuen aizkoran. 1936 arte aizkolarien prestatzaile eta erakusle aritu zen.
Aleksandr Krasnykh
Olinpiar Jokoak
2020ko Udako Olinpiar Jokoetan, Tokio 2020an (Tokio), domina bat eskuratu zuen ROC ordezkatzen. 4x200m estilo libre errreleboan zilarrezkoa lortu zuen ROC taldearekin 7.01,81eko denborarekin Erresuma Batuko taldearen atzetik (urrezkoa, 6.58,58koarekin) eta Australiakoaren (brontzezkoa, 7.01,84koarekin) aurretik sailkatuz. Hauek osatu zuten ROCeko taldea: Martin Maliutin, Ivan Girev, Jevgeni Rylov, Mikhail Dovgaliuk, Aleksandr Krasnykh eta Mikhail Vekovistxev-ek. Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.
Jose Aranburu Aramendi
Biografia
1962an hil zen, 81 urte zituela.
Kanpo estekak
Auñamendi Eusko Entziklopedia: José Aramburu
Itsas zabaleko arrantza
Arrantza mota hau praktikatzeko ontzi bat izatea beharrezkoa da, kostaldetik urrun gertatzen delako. Gainera, ontziaren ekipamendua ona izan behar da, alturako arrantzak itsas zabalean egunak igarotzea eskatzen duelako.
Ezaugarriak
Honela zerrenda daitezke itsas zabaleko arrantzaren ezaugarriak:
Motak
Alturako arrantzan lan-modalitate ugari nabarmentzen dira, eta garrantzitsuenak hauek dira:
Arrantza industriala eta tradizionalaren arteko desberdintasunak
Zalantzarik gabe arrantza industrialaren praktikaren aurkakoa arrantza tradizionala da. Desberdintasun garrantzitsuenak honako hauek dira:
Arrain harrapakinak
Arrain motak leku geografikoaren arabera aldatzen dira. Eskuarki, gure zonaldean itsas zabaleko arrantza egiten denean aurkitu ohi dituzten espezieak harrapariak dira.
Ezpata-arraina, marlina, arrain enperadorea, atungorria, albakora, marrazoa, bela-arrainak, eta abar harrapa ditzakegu arrantzan mota honekin. Arrain horiek normalean tamaina handikoak dira. Batzuetan itsasontzia egokitu behar da tamaina handiko piezak arrantzatu ahal izateko.
Fisika atomiko
Fisika atomikoa atomoen propietateak eta portaera (elektroiak eta nukleo atomikoak) aztertzen dituen fisikaren adarra da, baita materia-materia eta argi-materia elkarrekintzak ere atomo indibidualen eskalan. Fisika atomikoaren azterketak ioiak, atomo neutroak eta atomoen zatitzat hartzen den beste edozein partikula hartzen ditu barne. Fisika atomikoak tratamendu klasikoak zein kuantikoak barne hartzen ditu, bere arazoak ikuspuntu mikroskopiko eta makroskopikoetatik trata ditzakeelako.
Fisika atomikoak eta fisika nuklearrak gai ezberdinak jorratzen dituzte, lehenak atomoaren zati guztiekin tratatzen du, bigarrenak atomoaren nukleoarekin bakarrik egiten duen bitartean, azken hau berezia delarik bere konplexutasunagatik. Esan liteke fisika atomikoak atomoaren indar elektromagnetikoekin tratatzen duela eta nukleoa partikula puntual bihurtzen duela, masa, karga eta spinaren propietate intrintsekoak dituena.
Fisika atomikoaren gaur egungo ikerketak hainbat jarduera ditu ardatz, hala nola atomoak eta ioiak hoztea eta atzematea, eta hori interesgarria da neurrietan "zarata" ezabatzeko eta beste esperimentu edo neurketa batzuk egiteko orduan zehaztasunik eza saihesteko (erloju atomikoetan, adibidez); halaber, funtsezko konstante fisikoen neurketen zehaztasuna handitzen du, eta horrek beste teoria batzuk baliozkotzen laguntzen du, hala nola erlatibitatea edo eredu estandarra; Egitura eta dinamika atomikoa, eta elkarrekintza ahula duten gas-atomoen portaera kolektiboaren neurketa eta ulermena (adibidez, atomo gutxiko Bose-Einstein kondentsatu batean)
Lambdazismo
Lambdazismoa dislalia selektibo mota bat da (zenbait soinu zuzen ahoskatzeko ezintasuna), hots kontsonante errotikoak (adibidez, ) ahoskatu ordez fonema ahoskatzen dute. fonemaren ordez ahoskatzea ohikoa da japonierazko edo txinerazko hiztunen artean ingelesa edo gaztelania ahoskatzean.
Wellington Rocha
Wellington Rocha dos Santos (1990eko urriaren 4a - ) Brasilen jaiotako Ekialdeko Timorko futbolaria da.
Alsophis rijersmai
Alsophis rijersmai Alsophis generoko animalia da. Narrastien barruko Dipsadidae familian sailkatuta dago.
Yuzo Minami
Yuzo Minami (南 祐三, 1983ko azaroaren 17a - ) Japoniako futbolari ohia da.
Hainbat futbol taldetan jokatu du, esaterako Urawa Reds eta Ehime FC.
Silurus mento
Silurus mento Silurus generoko animalia da. Arrainen barruko Siluridae familian sailkatzen da.
Schizopyge dainellii
Schizopyge dainellii Schizopyge generoko animalia da. Arrainen barruko Actinopterygii klasean sailkatzen da, Cyprinidae familian.
Azal (botanika)
Azala zuhaitz eta zuhaixken enbor eta adarren kanpoko estalkia da. Zura estaltzen eta babesten du, eta hiru geruza ditu: felogenoa, floema eta cambium baskularra. Zuhaitzaren pisu osoaren %10-15 har dezake.
Hilario Olazaran
Alejandro María Olazaran Salanueva, erlijio-izena Hilario Olazaran de Estella (Lizarra, 1894ko otsailaren 9a - Iruñea, 1973ko ekainaren 29a), nafar kaputxinoa, organo-jotzailea, musikagilea, musikologoa eta piano, txistu eta danbolineko irakaslea izan zen.
Bizitza
Alejandro María Olazaran Lizarran jaio zen 1894ko otsailaren 9an. Sorterrian solfeo eta piano ikasketak egin zituen, eta harmonia Iruñean eta Donostian. 1917. urtean apaiztu ondoren, Baztango Lekarozko ikastetxera igorri zuten. Han ezagutu zuen Aita Donostia, eta lagun minak egin ziren. Harekin egin zituen konposizio ikasketak.
Baztan inguruko doinuen aberastasunaz ohartu zelarik, eta aberastasun hori lekuan lekuko txistulariek bakarrik gordetzen zutela jabetu, txistua jotzen ikastera deliberatu zen. Izan ere, txistulari haietako anitz desagertzear zeuden eta, beraz, doinuak ere. Ikasi eta irakatsi: Leitza, Larraun eta Baztango dantzak biltzen ari zen bitartean, txistua erakusteko lehenbiziko metodoa sortu zuen: El txistu, lo que es y cómo se toca, 3 argitalpen izan dituena (1927, 1932 eta 1955). 1925. urtean eman zuen argitara Nafarroako folklorean oinarrituriko Mutil-Dantza de Baztán pianorako obra.
Espainiako Gerra Zibilaren garaian, Txilera alde egin behar izan zuen halabeharrez. Txistua eraman zuen noski, eta jendea elizara biltzeko jotzen omen zuen, eta prozesioetan ere berak jartzen omen zuen musika. Txistuari "tutuca" deitzen zioten han, izen bereko musika tresnaren antzekoa delako. Irudimen izugarria omen zuen, eta gai omen zen ipuinak asmatzeko pianoa edo organoa jotzen zuen bitartean. Horrek sekulako sona eman zion Txilen, eta pianoak lagundurik ipuinak kontatzen zituen Concepcióngo eta Valparaísoko irratietan.
1963an itzuli zen Euskal Herrira. 1968an, Tratado de txistu y gaita de Estella argitaratu zuen. 1971. urtean, omenaldi bero bat eskaini zitzaion Lizarrako pilotalekuan, eta Euskal Herriko Txistulari Elkartearen Urrezko domina eman zioten. Iruñean hil zen, 1973ko ekainaren 29an.
Obrak
Abesbatzetarako obrak (Done Bartolometan, Oración a la Virgen del Puy), txistu eta danbolinerako obrak (Eguberria, Mixintxo, Litxu, Txoriak, Arkaitzak, Edurne), pianorako obrak (Baile de la era de Estella, Ingurutxo, Infantiles, Gimnasia Lecároz, Danzas del Baztán, Dantza-Soñu, Yoku-Dantzak), organoan jotzekoak (Piezas para órgano), gaitarakoak (Tratado de gaita de Estella) eta mezak (Misa de difuntos eta beste bi meza) idatzi zituen. Harena da, halaber, Mendigoizaleak lan ezaguna.
Mayhem (filma)
Mayhem, 2017ko Joe Lynch estatubatuarrak zuzendutako beldurrezko ekintza eta komedia film bat da. Steven Yeun, Samara Weaving, Steven Brand, Caroline Chikezie, Kerry Fox eta Dallas Roberts aktoreek antzeztu zuten.
Argumentua
Hilketa kargua leporatu dioten gizaseme batek birusa abokatu bufete batean zabaldu berri duen ID-7 "Begi Gorri" detektatua izan da, birusa ez da hilgarria baina infektatuei begi bat gorri jarri eta beren jokaera kontrolatzea ezinezkoa egiten zaie. Eraikina berrogeialdian jartzean, barnealdea benetako infernua bilakatuko da. Bitartean, kaleratu berria izan den langile batek eta bezero haserretu batek exekutiboen solairura iristeko borrokari ekin beharko diote, erlojuaren kontrako igoera etsi batean.
Errotazismo (nahasmendua)
Errotazismoa dislalia selektibo mota bat da (zenbait soinu zuzen ahoskatzeko ezintasuna), hots kontsonante errotikoak (adibidez, // edo //, hau da, "oro" eta "orro") ahoskatzean. Dardarkari hobikariak erabiltzen dituzten hizkuntzetako (arabiera, bulgariera, finlandiera, hungariera, indonesiera, italiera, poloniera, errumaniera, errusiera, gaztelania, suediera edo euskara) hiztunen artean ohikoagoa da.
Manuel Lizondo Borda
Manuel Lizondo Borda (San Miguel de Tucumán, 1889ko otsailean - San Miguel de Tucumán, 1966ko otsailaren 6a) idazle, publizista, historialari eta poeta argentinarra izan zen. Politikako gizon bezala Tucumán probintziako diputatu kargua bete zuen Independentziaren mendeurrenean.
Intelektual bezala Argentinako Iparraldeko Kulturako pertsonaia adierazgarrienetako bat izan zen. Lizondo Borda Ricardo Jaimes Freyreren ikaslea izan zen Eskola Nazionalean. Zuzenbideko lizentzia lortu zuen Buenos Aireseko Unibertsitatean, UBAn. 1909an Tucumaneko Lore Jokoetan saritu zuten.
Biografia
Jaio zen San Miguel de Tucumán-en (Tucumán, Argentina) jaio zen, 1889ko otsailean eta abuztuaren 31an bataiatu zuten 1889an, Manuel Lizondo de la Rosa-ren eta Carmen Borda-ren semea.
Lizondo Borda Tucumanen hil zen, 1966ko otsailaren 6an.
Dasyatis izuensis
Dasyatis izuensis Dasyatis generoko animalia da. Arrainen barruko Dasyatidae familian sailkatzen da.
Thomas Bayes
Thomas Bayes (Londres, 1702 - Tunbridge Wells, Kent, Ingalaterra, 1761eko apirilaren 7a) britainiar matematikaria izan zen. Ikasketak etxean egin zituen, irakasle pribatuekin; haietako bat Abraham de Moivre matematikaria izan zela esaten da. Bere aita artzain ez-konformista (anglikanoa ez zen eliza protestante batekoa) zen, eta 1720ko hamarkadaren hasieran bera ere arima artzain-lanetan hasi zen bere herriko kapera presbiterianoan. 1752an utzi zuen kargua. Bere probabilitatearen teoria Londresko Errege Elkarteko Philosophical Transactions aldizkarian argitaratu zuen 1764an, Essay towards solving a problem in the doctrine of chances (Zoriaren dotrinako problema baten ebazpenari buruz) artikuluan. 1742an Errege Elkarteko kide hautatu zuten, nahiz eta ordu arte matematikari buruzko lanik ez zuen argitaratu; izan ere, bizitzan zehar ez zuen berak izenpetutako lanik argitaratu. 1781ean Laplacek Bayesen ondorioak onartu zituen; geroago, Condorcetek aipatu zituen, baina ahaztuta geratu ziren harik eta Boolek Laws of Thought (Pentsamenduaren legeak) liburuan azaldu zituen arte. Ordutik aurrera, Bayesen teknikek eztabaida ugari sortu zuten matematikaren munduan.
Tadaaki Hirakawa
Tadaaki Hirakawa (平川 忠亮, 1979ko maiatzaren 1a - ) Japoniako futbolari ohia da.
Hainbat futbol taldetan jokatu du, esaterako Urawa Reds.
Nipoã
Nipoã Brasilgo udalerri bat da, São Pauloko estatuan kokatua. biztanle ditu 0 km²ko eremuan.
Manuel Ubalde
José Manuel Ubalde y Zevallos (Moquegua, 1758 - Cuzco, 1805eko abenduaren 5a ) abokatua eta Peruko Independentzia ren aitzindaria izan zen. Gabriel Aguilar rekin batera, 1805ean, Peru Espainiatik independizatzeko eta inken monarkia berrezartzeko konspirazio bat zuzendu zuen. Altxamendua gertatu baino lehen salatua, preso hartu eta exekutatua izan zen.
Cisticola rufus
Cisticola rufus Cisticola generoko animalia da. Hegaztien barruko Cisticolidae familian sailkatua dago.
Barésia-sur-l'Ain
Barésia-sur-l'Ain Frantziako udalerria da, Jura departamenduan dagoena, Borgoina-Franche-Comté eskualdean. 2013an 0 biztanle zituen.
Biztanleria
2007an Barésia-sur-l'Ain udalerrian erroldatutako biztanleak 140 ziren. Familiak 55 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren, 19 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 157 etxebizitza zeuden, 57 familiaren etxebizitza nagusia ziren, 98 bigarren erresidentzia ziren eta 2 hutsik zeuden. 156 etxeak ziren eta 1apartamentu bat zen. 57 etxebizitza nagusietatik 48 bere jabearen bizilekua ziren, 8 alokairuan okupaturik zeuden eta 1 doan lagata zegoen; 4 etxek bi gela zituzten, 9 etxek hiru zituzten, 17 etxek lau zituzten eta 27 etxek bost zituzten. 49 etxek euren parking plaza propioa zuten azpian. 20 etxetan ibilgailu bat zegoen eta 32 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 82 ziren, horien artean 66 aktiboak ziren eta 16 inaktiboak ziren. 66 pertsona aktiboetatik 63 lanean zeuden (32 gizon eta 31 emakume) eta 3 langabezian zeuden (2 gizon eta 1 emakume). 16 pertsona inaktiboetatik 6 erretiraturik zeuden, 3 ikasten zeuden eta 7 "bestelako inaktibo" gisa sailkaturik zeuden.
Ekonomia jarduerak
2007an zeuden2 saltokiak bestelako produktu industrialen fabrikazioko enpresenak ziren.
2009an norbanakoentzat zegoen zerbitzu bakarra ibilgailuen konpontzeko eta nekazaritza tresnetako lantokia zen.
Hezkuntza eta osasun ekipamenduak
2009an lehen-hezkuntzako eskola bat zegoen.
Objektuetara bideratutako programazioa
Objektuei Bideratutako Programazioa (OBP) (ingelesez, Object-Oriented Programming edo OOP) programazio paradigma bat da, oinarri moduan objektuen kontzeptua erabiltzen duena. Objektuak klaseen instantzia moduan sortzen diren datu-mota abstraktu bat dira. Objektuetan informazioa (datuak) eta haiek atzitzeko funtzioak (kodea) kapsulatuta daude: informazioa eremuetan (atributuetan, propietateetan) eta kodea metodoetan (prozeduretan).
Gaur egun OBP onartzen duten hainbat programazio-lengoaia daude, batzuk aipatzearren: C++, Objective-C, Smalltalk, Delphi, Java, Javascript, C#, Perl, Python, Ruby eta PHP.
Sarrera
Programazio egituratu tradizionalean datuak eta prozedurak bereizita daude eta ez dute harremanik. Sarrera-datuak prozesatuz irteerako datuak lortzea da helburua. Objektuei Bideratutako Programazioan, aldiz, objektuak erabiltzen dira.
Objektuak diseinatzean eta sortzean klase-hierarkia erabiltzen da. Klaseak eta azpiklaseak, logika matematikoko multzoen eta azpimultzoen parekoak dira. Klaseek metodoak behar dituzte eremuak atzitzeko.
Datuak eta metodoak egitura berean antolatzeko mekanismo gisa kapsulazioa erabiltzen da. Haren bidez informazioa ezkutatzea lortzen dela esaten da. Horrela, klase bat erabili behar duen programatzaileak objektua nola antolatuta dagoen (datuak, metodoen inplementazioa) jakin beharrik ez du. Datuen integritatea bermatzeko, beharrezkoa da erabiltzaileari objektuaren eremuetan dagoen informazioa zuzenean aldatzen ez uztea. Hori lortzeko, kapsulazioan hiru atzipen-maila zehazten dira: publikoa, babestua eta pribatua.
Historia
Objektuei Bideratutako Programazioaren (OBP) kontzeptuak 50eko hamarkadaren amaieran eta 60koaren hasiera agertu ziren lehen aldiz. MIT ko Adimen Artifizialeko sailean "objektu"aren kontzeptua erabiltzen hasi zirenean propietateak (atributuak) dituzten elementuei (LISP atomoei) egiten zieten erreferentzia. Kontzeptu horien erabilera erakusten duen garai hartako beste adibide bat MIT ko Sketchpad konputagailu-programa da. Ivan Sutherland-ek sortu zuen 1960an doktore-tesia egiten ari zenean. Sketchpad-i buruzko txosten teknikoaren glosarioan, Sutherlandek "objektua" eta "instantzia" kontzeptuak definitu zituen eta klasearen kontzeptua "master" eta "definition" terminoen bidez erabili zuen. Interfaze grafikoen garapenean garrantzia handia izan zuen Sketchpad konputagailu-programak. Egindako lanagatik Turing saria jaso zuen Sutherlandek 1988an. OBPko kontzeptuen lehen erabileren beste adibide bat MIT ko ALGOL bertsio bat da (AED-0 bertsioa). Datu-egituren ("plexes" terminoaz izendatuak bertsio hartan) eta prozeduren artean lotura zuzena ezarri zen. Gerora "metodo" kontzeptua izango zenaren aurrekari moduan har daiteke.
OBParen kontzeptua 60ko hamarkadan formalizatu zen, Simula programazio-lengoaiak (Simula 67) klasea, objektua, herentzia, instantzia eta lotura dinamikoa moduko kontzeptuak inplementatu zituenean. Simula I (1961–1965) eta Simula 67 (1965–1968) bertsioak garatu ziren. Ole-Johan Dahl-ek eta Kristen Nygaard-ek sortu zuten Simula, Oslo-n kokatuta dagoen Norvegiako Konputazio-Zentruan. Simulazioak egiteko helburuarekin sortu zen, portuetan itsasontzien eta haiek garraiatutako kargen mugimendua aztertzeko eta hobetzeko ereduak sortu ahal izateko. Dagoeneko LISP programazio-lengoaia funtzionalean inplementatuta zegoen "zabor-bilketa automatikoa" (ingelesez, automatic garbage collection) ere erabiltzen zuen. Simula 67 programazio-lengoaian inplementatutako kontzeptu horiek eragina izan zuten gerora garatutako beste programazio-lengoaia batzuetan, hala nola, Smalltalk, Object Pascal, C++, Ada eta BASIC.
70eko hamarkadan, Alan Kay-k, Dan Ingalls-ek eta Adele Goldberg-ek Smalltalk programazio-lengoaiaren lehen bertsioa garatu zuten Xerox PARC enpresan. Lengoaiak objektuetara bideratutako kontzeptuak erabiltzen zituelako eta garapenerako ingurune grafikoa erabiltzen zuelako nabarmendu zen. Hainbat bertsio sortu ziren, eta komunitatearen interesa piztu zen. Smalltalk-ek Simula 67 lengoaiaren eragina jaso zuen arren, sistema guztiz dinamikoa izateko diseinatu zen. Horrela, klaseak modu dinamikoan sortu eta aldatu zitezkeen.
70eko hamarkadan, Smalltalk-ek eragina izan zuen Lisp- eko komunitatean, eta garatzaileek objektuei bideratutako teknikak txertatu zituzten Lisp makinetan exekutatzeko. Egindako esperimentuetatik LOOPS (Lisp Object-Oriented Programming System) eta Flavors moduko Lisp-en hedapenak sortu ziren. Azkenean, CLOS (Common Lisp Object System) garatzea lortu zen, objektu-sistema dinamiko ahaltsua, programazio funtzionala eta objektuetara bideratutakoa bateratzen dituena.
80ko hamarkadan zehar, OBP garrantzia hartzen joan zen. 1981ean, Goldbergek Smalltalk-i eta OBPari buruzko artikulu bat argitaratu zuen "Byte Magazine" aldizkarian, eta publiko zabalagoarengana iristea lortu zuen. 1986an, ACM (Association for Computing Machinery) elkarteak "Conference on Object-Oriented Programming, Systems, Languages, and Applications" (OOPSLA) biltzarra antolatu zuen lehen aldiz, eta espero baino parte-hartzaile gehiago izan zen bertan. 80ko hamarkadaren erdialdean, Brad Cox-ek "Objective-C" garatu zuen, C programazio-lengoaiari Smalltalk-en estiloko mezu-trukea erantsi zion OBP lengoaia. Azkenean, Bjarne Stroustrup-ek objektuei bideratutako C++ programazio-lengoaia sortu zuen. 1985ean, Bertrand Meyerrek Eiffel programazio-lengoaiaren lehen diseinua egin zuen. Softwarearen kalitatearen ikuspuntutik, Eiffel objektuei bideratutako programazio-lengoaia purua da.
90eko hamarkadan, OBParen erabilera asko zabaldu zen, batez ere OBP tekniketan oinarritutako programazio-lengoaien erabilera (C++, Visual FoxPro, Delphi) orokortu zenean. Interfaze grafikoen erabileraren gorakadak ere eragina izan zuen arrakastan. Lehendik existitzen ziren lengoaia askotan OBP ezaugarriak gehitu ziren, Ada, BASIC, Fortran, Pascal eta COBOL lengoaietan, besteak beste. Hasieran OBP paradigmarako diseinatu ez ziren lengoaiei OBP ezaugarriak gehitzeak, askotan, bateragarritasun- eta mantentze-arazoak ekarri zituen.
Gerora, neurri handi batean OBP paradigmari jarraitzen dioten baina programazio funtzionalarekin ere bateragarriak diren lengoaiak sortu dira. Horietako bi Python eta Ruby dira. Segur aski, ikuspegi komertzialetik garrantzitsuenak Java (Sun Microsystems-ek garatua), C# eta Visual Basic (Microsoften .NET plataformarako diseinatutakoak) dira.
Oinarrizko kontzeptuak
Objektuei bideratutako programazioa (OBP) onartzen duten programazio-lengoaia guztiek ez dituzte onartzen hari lotutako teknika eta egitura guztiak. Izan ere, lengoaia batzuk klasearen eta objektuaren kontzeptuetan oinarrituz diseinatu ziren baina beste batzuk, malguagoak dira eta hainbat programazio-paradigma onartzen dituzte. OBP paradigmaren kontzeptu nagusiak dira honakoak dira:
Klasea
Klasea objektuak sortzeko funtsezko mekanismoa da. Bertan definitzen dira objektu mota baterako eremuak (atributuak, propietateak) eta metodoak (prozedurak). Klase baterako sortzen diren objektu guztiek eremu eta metodo berberak partekatzen dituzte. Adibidez, "Katu" izeneko klase batean, eremuen atalean katuen ezaugarriak defini daitezke (kolorea, pisua, etab) eta metodoen atalean katuen jokaera (salto egitea, jatea, etab.).
Andagoia
Andagoia Arabako mendebaldeko herri bat da, Kuartango udalerrikoa.
Objektuetara bideratutako programazioa
Oinarrizko kontzeptuak
Programazio egituratu tradizionalarekin alderatuta, objektuaren eremua "aldagaiak" dira, objektuaren egoerari buruzko informazioa ematen duen barne-edukiontzi bat, eta objektuaren metodoak "funtzioak" dira, objektuaren barne-prozedurak.
Andagoia
Historia
Pedro Lopez de Aiala komuneroak dorrea izan zuen Andagoian, baina Gaztelako Koroak 1521. urtean eraitsiarazi zuen.
Objektuetara bideratutako programazioa
Oinarrizko kontzeptuak
Objektua
Klase bateko objektu berri bat sortzeari instantziazioa deritzo. Horrela, objektua klase baten instantzia moduan sortutako datu-mota abstraktua da. Objektuetan informazioa (datuak) eta haiek atzitzeko funtzioak (kodea) kapsulatuta daude: informazioa eremuetan (atributuetan, propietateetan) eta kodea metodoetan (prozeduretan).
Objektuak "constructor" izeneko metodo berezi bati deituz sortzen dira. Objektu batek mundu errealeko elementu bat adieraz dezake. Online erosketa-sistema batean, adibidez, objektu bat "erosketa-orga", "bezeroa" edo "produktua" izan daiteke. "Katu" klaserako objektu bat, adibidez, "Mixina" katua izan daiteke. Entitate abstraktuagoak ere adieraz daitezke objektuen bidez; neurketak metrika batetik bestera aldatzeko zerbitzua ematen duen objektu bat, adibidez, miliak kilometrotara bihurtzeko.
Objektuak barne-egitura konplexuko aldagai gisa atzitzen dira. Programazio-lengoaia askotan erakusle (ingelesez, pointer) moduan erabiltzen dira. Abstrakzio-maila bat ematen diote programatzaileari, barne-kodea eta kanpo-kodea bereizteko aukera ematen dutelako. Kanpoko kodeak objektu bat erabil dezake, instantzia-metodo jakin bati deituz, objektuaren instantzia-aldagai batetik irakurriz edo bertan idatziz.
Eremua
Objektuaren ezaugarriak gordetzen dira bertan. "Katu" klaseko "Mixina" objektuaren "kolorea" eremuan, adibidez, "beltza" balioa egon daiteke, eta "pisua" eremuan "3 kg" balioa. "Katu" klasean definitutako metodoak exekutatuz aldatzen dira objektuaren eremuetan gordetako balioak.
Metodoa
Klase bateko objektuaren portaera definitzen duen algoritmoa da eta objektuak egin dezakeena definitzen du. Hainbat metodo defini daitezke klase batean. "Katu" klaserako, adibidez, "salto egin" metodoa, "jan" metodoa, etab. Metodoak exekutatzeko, "message passing" izeneko teknika erabiltzen da: mezu batek metodoaren exekuzioa eragiten du objektu jakin baterako (haren eremuetako balioetarako). Ondorioz, objektuaren propietateetako balioak alda daitezke, edo gertaera bat sor daiteke metodoa beste objektu baterako exekutatzeko.
Gertaera
Jones konderria (Texas)
Jones konderria (Jones County) Texasko konderri bat da, Ameriketako Estatu Batuetan. Hiriburua Anson da. 2010eko zentsuaren arabera 20,202 biztanle zituen, NaN kilometro koadroko azaleran.
Objektuetara bideratutako programazioa
Oinarrizko kontzeptuak
Gertaerak sistemaren ekintzak dira eta programaren exekuzio-fluxua gidatzen dute. Erabiltzaileak eragindakoa izan daiteke (saguaren botoia edo teklatuaren tekla bat sakatzea) edo beste objektu batek bidalitako mezu batek eragindakoa. Gertaera baten ondorioz, sistemak mezu bat bidaliko dio dagokion objektuari. Gertaeretara bideratutako programazioaren paradigman asko erabiltzen dira.
Jones konderria (Texas)
Geografia
Jones konderriak 242,717 kilometro koadro ditu. Horietatik 2,223 ura dira. Beste 240,494 lurra dira. Biztanleria dentsitatea 8,32 da.
Demografia
2010eko zentsoan bizi ziren 20,202 pertsonetatik 17,558 txuriak edo hispanoak dira. Horietatik hispano edo latino kategorian 5,009 dira. 2,292 beltzak edo afroamerikarrak. 62 amerikar natiboak ziren eta 1 Hawaii edo Pazifikoko irletako natiboak. 76 asiarrak ziren. Bestelako arraza bat kategorian 27 biztanle daude. Bukatzeko euren burua arraza bat baino gehiagotan 186 pertsonek kokatzen zuten.
Objektuetara bideratutako programazioa
Oinarrizko kontzeptuak
Mezua
Mezu bat gertaera batek objektu bati bidalitako komunikazioa da. Mezu bat bidaltzean, objektuaren metodo jakin bat exekutatzeko agindua ematen da, eta exekuzioan gertaera horri lotutako parametroak erabiltzen dira. Mezu-trukeari dagokionez, halaxe zioen Alan Kay-k: "I thought of objects being like biological cells and/or individual computers on a network, only able to communicate with messages (so messaging came at the very beginning – it took a while to see how to do messaging in a programming language efficiently enough to be useful".
Ezaugarriak
Hona hemen Objektuei Bideratutako Programazioaren (OBP) ezaugarri nagusiak:
Herentzia
Klasearen kontzeptuan oinarritzen diren programazio-lengoaia gehienek herentziaren mekanismoa eskaintzen dute. Klaseak ez dira isolatuta egoten, elkarren artean modu hierarkikoan erlazionatuta baizik. Horrela, klase berriak sor daitezke existitzen diren klaseen azpiklase moduan "is-a-type-of" erlazioen bidez. Adibidez, "Ugaztun" klasearen azpiklase moduan "Katu" eta "Txakur" klaseak definituz gero, "Ugaztun" klaserako definituta dauden eremuak eta metodoak herentzia bidez jasoko dituzte. Horrela, hierarkian behera gero eta espezializatuagoak diren azpiklaseetarako espezifikoak diren eremuak eta metodoak besterik ez ditu definitu beharko programatzaileak. Objektuak klase bat baino gehiagokoak direnean, klase guztien propietateak eta metodoak heredatzen dituzte.
Herentziari esker, polimorfismoa eta kapsulatzea errazten dira, objektuak lehendik existitzen diren objektu-mota espezializatu moduan sor daitezkeelako.
Kapsulatzea
Kapsulatzearen kontzeptuak honako bi esanahiak izan ditzake: 1) datuak eta datu horiekin lan egiten duten metodoak elkartzea, 2) objektuaren hainbat osagaietarako atzipena murriztea. Kapsulatzeari esker, kanpoko kodeak ez du objektuaren barne-funtzionamenduaz arduratu behar. Horrela, errazagoa gertatzen da objektuko eremuetan eta kodean aldaketak egitea.
Abstrakzioa
Abstrakzioaren helburua konplexutasuna maneiatzea da, erabiltzaileari beharrezkoak ez diren xehetasunak ezkutatuz. Programatzeko garaian, aktore abstraktuak adierazten dituzten objektuak defini daitezke, zeregin bat beteko dutenak, objektuari buruz informatuko dutenak edo bere egoera aldatuko dutenak, baina inplementazioari buruzko xehetasunetan sartu gabe. Horri esker, programatzaileak logika konplexuagoa erabil dezake, abstrakzio-maila altuagoan lan eginez.
Polimorfismoa
Zerbait modu desberdinetan gerta daitekeela esan nahi du. OBP paradigman, sintaktikoki berdinak diren mezuak mota desberdineko objektuei bidali ahal izatea, adibidez, datu-motekin arazorik izan gabe. Objektuak modu polimorfikoan erabili ahal izateko, bidaltzen zaien mezuari erantzuteko prestatuak egon behar dute. Interfazeekin lan egitean, mota desberdineko objektuak interfaze komun baten bidez atzitu ahal izango dira. Adibidez, Java-n klase guztiak Object klasetik heredatzen dute. Hortaz, Object motako aldagai bat sortu daiteke eta edozein klaseko instantzia esleitu.
Modularitatea
Aplikazio bat "modulu" izeneko atal txikiagoetan zatitzeko aukera ematen duen propietatea da. Zati bakoitzak aplikazioaren eta gainerako zatien artean ahalik eta independenteena izan behar du. Modulu horiek bakoitza bere aldetik konpilatu daitezke, baina loturak dituzte haien artean.
Informazioa ezkutatzea
Richmond parkea
Richmond parkearen ondasunak babesteko The Hearsum Collection erakundea sortu zen 1997an.
Historia
Karlos I.ak gortea Richmond Palace jauregira eraman zuen 1625 urtean Londresen zegoen izurritik ihes egin nahian eta orduan parkea sortu zuen oreinak ehizatzeko itxitura gisa. Itxitura honek sei ate zituen.
1872an zati batzuk publikoari ireki zitzaizkion baina Eduardo VII.a izan zen XX mendearen hasieran aisialdirako-parke bihurtu zuena. 1915 urtean futbol eta kriket zelaiak eraiki ziren bai eta golf zelai bat ere. Lehen Mundu Gerran zalditeria praktikak egiteko ere erabili zen parkea.
XX mendean zehar hainbat estatuburuk bisitatu zuten parkea eta 1948 eta 2012 urteetako Olinpiar Jokoetan ere erabili zen. 1948an esate baterako bertan ezarri zen Olinpiar Parkea.
White Lodge
Parkearen barnean hainbat eraikin edo Lodge daude, denetan ezagunena White Lodge da. 1730 urtean eraiki zen eta errege familiako hainbat kide bertan jaio izan ziren, esate baterako Eduardo VII.a. Erregina Ama Elisabet II.aren ama bertan bizi izan zen 1920 hamarkadan.
Beste eraikin aipagarri batzuk honako hauek dira: